

**Leseløp:** å etablere et lesemiljø, med utgangspunkt i *Sølvmånen* av Sissel Horndal (2015)

|  |  |  |  |
| --- | --- | --- | --- |
| Hva | Hvordan | Tid  | Hvorfor |
| InnledningBoka og planen for timene blir vist fram.  | Læreren viser fram boka på lysark. Læreren stiller spørsmål om elevenes erfaringer med eventyr, introduserer mål for økta og sier noe om arbeidsformer og viktigheten av å lytte og tolke sammen.  | 7 min  | • for å aktivere elevenes forkunnskaper om sjangeren som styring av tekstforståelsen deres• for å lage en undervisningskontrakt for økta  |
| Utdeling av tegne-og notatark | Læreren deler ut ett ark til hver der det er plass til å tegne og notere ideer eller bilder en får under høytlesingen. | 2 min | • for at elever med behov for det, får mulighet til å uttrykke seg og/eller være taktile |
| Høytlesing 1*Sølvmånen* (Horndal, 2015) leses høyt for klassen. | Læreren leser boka høyt og viser samtidig boka på prosjektoren.  | 14 min | • for å vise seg selv som «leselærer»• for å øve opp elevenes lytteferdigheter • for å gi alle tilgang til den sammensatte teksten• fordi oppslagene fra boka også kan gi bildestøtte til forståelsen av den  |
| Individuell forberedelse til gruppesamtale 1Eleven svarer på fem åpne spørsmål til teksten. | Læreren deler ut samtaleramme med spørsmål til teksten som alle skal notere svar i (se samtalerammen under aktivitet x).Læreren leser spørsmålene høyt og vektlegger at det ikke er fasitsvar på spørsmålene. Elevene skriver korte og spontane svar.  | 10 min | • for at elevene skal rekke å ta stilling til spørsmålene, så alle har noe å bidra med i gruppesamtalen |
| Gruppesamtale 1Grupper på 4–5 elever diskuterer hverandres svar fra samtalerammen som de jobbet individuelt med i sted (se over).  | Elevene setter seg sammen i grupper på 4–5 på en måte som inkluderer alle, og som gir mulighet for øyekontakt. Læreren tildeler roller til to av elevene på hver gruppe: En skal være ordstyrer og en annen fortelle hva gruppa har svart, under plenumssamtalen.Læreren vektlegger at alle skal få ordet i samtalen.  | 12 min | • fordi lærerens introduksjon lager en tydelig ramme for gruppesamtalen og bidrar til at alle blir hørt • fordi denne innrammingen er med på å skape trygghet for elevene når de skal dele erfaringer og tolkninger i gruppene |
| Læreren leder helklassesamtale 1 Oppsummering av gruppenes svar | De fem spørsmålene blir oppsummert i klassen ved at læreren gir ordet til alle gruppene. Lærerresponsen skal anerkjenne og bygge på (ev. utvide) gruppenes svar, for eksempel kan læreren si: «Det var en spennende tolkning. Jeg tror også at ...» | 22 min | • for at alle elevene skal få tilgang til svar på alle spørsmålene, også de som har vært på grupper som ikke har svart på alt• for å signalisere at alle gruppene har viktige bidrag |
| Høytlesing 2 | Læreren leser boka høyt og viser samtidig boka på prosjektoren.  | 14 min | • fordi timene ikke kommer etter hverandre, så elevene kan trenge å komme tilbake til bokas univers• fordi ny høytlesing også støtter utholdenhet og leseforståelse  |
| Individuell forberedelse til gruppesamtale 2Elevene svarer på en blanding av åpne og lukkede spørsmål til teksten. | Læreren deler ut en samtaleramme med spørsmål til teksten (se samtalerammen under aktivitet x). Læreren gjentar at det ikke er fasitsvar på spørsmålene. Elevene skriver korte og spontane svar like etter høytlesingen.  | 7 min | • for at elevene skal rekke å ta stilling til spørsmålene, så alle har noe å bidra med i gruppesamtalen |
| Gruppesamtale 2Elevene setter seg i de samme gruppene og diskuterer svar på spørsmålene. | Læreren tildeler roller til to av elevene på hver gruppe: En skal være ordstyrer og en annen fortelle hva gruppa har svart, under plenumssamtalen. | 14 min | • for å lage en tydelig ramme for gruppesamtalen og bidra til at alle blir hørt• fordi denne innrammingen er med på å skape trygghet for elevene når de skal dele erfaringer og tolkninger i gruppene  |
| Læreren leder helklassesamtale 2 Oppsummering av gruppenes svar | Spørsmålene blir oppsummert ved at læreren gir ordet til alle gruppene, anerkjenner og bygger på svarene deres. Læreren går ikke gjennom det siste spørsmålet, men sier at det skal gruppene jobbe litt mer med. | 22 min | • for at alle elevene skal få tilgang til svar på alle spørsmålene, også de som har vært på grupper som ikke har svart på alt • for å signalisere at alle gruppene har viktige bidrag |
| Alle skriver ned samtaleregler | Læreren deler ut to gule lapper. På den ene skriver elevene ned de viktigste sosiale reglene og på den andre de viktigste faglige reglene. Gruppene kan svare samlet, og/eller elever kan svare hver for seg. | 5 min | • for å synliggjøre hva som er viktig for klassen som helhet, på en måte som gir hver enkelt mulighet til å formidle hva som er viktig for en selv |
| Klassens samtaleregler blir lest høyt av læreren | Læreren leser innholdet på de gule lappene høyt for klassen og sier at de skal bli til klassens felles regler. Lærerens etterarbeid er å oppsummere, og eventuelt supplere, så det blir 5–10 regler. Etter at leseløpet er gjennomført, kan det være lurt at elevene møter på reglene igjen, gjerne som et fysisk oppslag i klasserommet. | 4 min | • for å etablere felles regler som alle kan slutte seg til, og som vil bli brukt når klassen skal lese lengre bøker og jobbe med tekstarbeid i grupper |